CELEX: E2014J0007
Language: et
Date: 2014-09-24 00:00:00
Title: Kohtu otsus, 24. september 2014 , kohtuasjas E-7/14 – EFTA järelevalveamet vs. Norra Kuningriik (EMP riigi kohustuste täitmata jätmine – Teenuste osutamise vabadus – EMP artikkel 36 – Norra residentide poolt ajutiselt Norrasse imporditud renditud mootorsõidukite täielik registreerimismaks)

16.4.2015   
            
            
               ET
            
            
               Euroopa Liidu Teataja
            
            
               C 122/5
            
         KOHTU OTSUS,
   24. september 2014,
   kohtuasjas E-7/14
   EFTA järelevalveamet vs. Norra Kuningriik
   (EMP riigi kohustuste täitmata jätmine – Teenuste osutamise vabadus – EMP artikkel 36 – Norra residentide poolt ajutiselt Norrasse imporditud renditud mootorsõidukite täielik registreerimismaks)
   (2015/C 122/06)
   Kohtuasjas E-7/14 EFTA järelevalveamet vs. Norra Kuningriik on esitatud TAOTLUS et kohus tuvastaks, et Norra Kuningriik, olles jätnud kehtima riiklikud õigusnormid, millega nähakse ette, et Norra residentide poolt ajutiselt Norrasse imporditavate välismaal registreeritud renditud mootorsõidukite pealt tuleb tasuda registreerimismaks täies ulatuses, ilma et asjaomasel isikul oleks mingit õigust maksuvabastusele või maksu tagastamisele, kui sõidukit ei kavatseta hakata Norras püsivalt kasutama ega ka kasutata sellisel viisil, on Norra Kuningriik jätnud täitmata oma kohustused, mis tulenevad EMP lepingu artiklist 36. Kohus koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson tegi 24. septembril 2014 järgmise resolutiivosaga otsuse:
   Kohus:
   
               1.
            
            
               otsustab, et jättes kehtima riiklikud õigusnormid, mis näevad ette, et Norra residentide poolt ajutiselt Norrasse imporditavate välismaal registreeritud renditud mootorsõidukite pealt tuleb tasuda registreerimismaks täies ulatuses, ilma et asjaomasel isikul oleks mingit õigust maksuvabastusele või maksu tagastamisele, kui sõidukit ei kavatseta hakata Norras püsivalt kasutama ega ka kasutata sellisel viisil, on Norra Kuningriik jätnud täitmata oma kohustused, mis tulenevad EMP lepingu artiklist 36.
            
         
               2.
            
            
               Kohus kohustab Norra Kuningriiki kandma menetluskulud.